b"\n_START_ARTICLE_\nMunicipis de Noruega\n_START_PARAGRAPH_\nNoruega est\xc3\xa0 dividida en 422 municipis (kommuner), els quals es troben en 18 regions administratives anomenades comtats (fylker). La capital del pa\xc3\xads, Oslo, \xc3\xa9s considerada municipi i comtat a la vegada. _NEWLINE_Els municipis s\xc3\xb3n la unitat at\xc3\xb2mica dels governs locals de Noruega i s\xc3\xb3n els responsables de l'educaci\xc3\xb3 prim\xc3\xa0ria (fins al des\xc3\xa8 grau), l'assist\xc3\xa8ncia sanit\xc3\xa0ria, serveis de la gent gran, l'atur, i altres serveis socials, aix\xc3\xad com de la zonificaci\xc3\xb3, el desenvolupament econ\xc3\xb2mic i les carreteres municipals. Els serveis d'aplicaci\xc3\xb3 de la llei i de l'esgl\xc3\xa9sia es proporcionen a escala nacional a Noruega._NEWLINE_Els municipis experimenten una consolidaci\xc3\xb3 cont\xc3\xadnua. El 1930 hi havia 747 municipis a Noruega. Al gener de 2018 n'hi havia 422, i hi ha plans per a fer noves fusions. Cada municipi t\xc3\xa9 una forma oficial escrita de la llengua noruega: bokm\xc3\xa5l, nynorsk o neutral."